Face

Face (ոճավորվում է որպես FACE, իրական անուն՝ Իվան Դրյոմին, ապրիլի 8, 1997(1997-04-08), Ուֆա, Ռուսաստան), ռուս ռեփ կատարող, երգիչ և երգերի հեղինակ։


== Կենսագրություն և կարիերա ==
Իվան Դրյոմինը ծնվել է 1997 թվականի ապրիլի 8-ին Ուֆայում, ազգությամբ ռուս է։ Նրա ծնողներն ամուսնալուծվել են, երբ նա դեռ մեկ տարեկան չկար։ Նրա հայրը՝ Տիմոֆեյ Դրյոմինը, ծնվել է 1968 թվականին, 1990-ական թվականներին Ուֆայում վրանների և սրճարանների սեփականատեր էր, այժմ աշխատում է որպես բեռնակիր։ Մայրը ամուսնալուծությունից հետո դարձել է ուղղափառ եկեղեցու խորը հետևորդ։ Ունի Բոգդան անունով ավագ եղբայր, որը ծնվել է 1992 թվականին։ Երբ Իվանը գնաց ութերորդ դասարան, նրա մոր մոտ ախտորոշել են շիզոֆրենիա, մեկ տարի նա գտնվում էր հոգեբուժարանում և այժմ ապրում է հաշմանդամությամբ, գալոպերիդոլի ներարկումների վրա։
Դրոյմինը սովորել է Ուֆայի թիվ 5 լիցեյում։ Սովորել է շատ վատ առաջադիմությամբ, ունեցել է դժվար հարաբերություններ դասընկերների հետ։ Մինչև 7-րդ դասարանը սովորել է երաժշտական դպրոցում, ավելի ուշ զբաղվել է բռնցքամարտով, մեդալներ ստացել քաղաքային մրցումներում։ Ըստ Դրյոմինի՝ նա «մանկուց սիրում էի [էր] երաժշտություն, երազում էի [էր] նմանվել իմ [իր] սիրելի կատարողներից մեկին՝ Զեմֆիրային, Կորոլ ի շուտին, Տոկիո Հոթելին»։ Երիտասարդության տարիներին շատ է խախտել է հասարակական կարգը, բազմաթիվ փողոցային միավորումներումների մասնակից է եղել և հաճախ էր հայտնվում տեղական ոստիկանական տեղամասերում, ինչի մասին բազմիցս հիշատակել է իր երգերում։
Ստացել է միջնակարգ կրթություն և քննության արդյունքում ոչ մի բուհ չի ընդունվել, քանի որ անվճար ընդունվելու համար միավորները բավարար չեն եղել, իսկ ուսման համար վճար տալու հնարավորություն չկար։ Դրյոմինն աշխատանքի է անցել հյուրանոցում որպես ադմինիստրատորի օգնական, սակայն ընդամենը մեկ օր աշխատելուց հետո հասկացել է, որ դա իր համար չէ, և հեռացել է։ Ինչ-որ պահ նա որոշել է լրջորեն զբաղվել երաժշտությամբ։ Երբ Դրյոմինն այցելել է Ֆարաոնի համերգը, նա հասկացել է, որ ցանկանում է բեմի վրա լինել, այլ ոչ թե դրա տակ։
Դրյոմինը տառապել է խուճապային գրոհներից։ Երկու շաբաթ բուժվել է հոգեբուժարանում։ Իվանը բանակ չի զորակոչվել դեմքի վրա դաջվածքների և մի շարք հիվանդությունների պատճառով։


=== 2015․ Երաժշտական կարիերայի սկիզբ ===
Առաջին երգը ձայնագրել է 2015 թվականին՝ դպրոցն ավարտելուց մեկ ամիս առաջ, տատիկից վերցրած գումարով։ Արդեն հոկտեմբերին թողարկել է իր առաջին՝ «Проклятая печать» մինի ալբոմը։ Ձայնասկավառակի վրա վեց երգ է ներառվել. «Шаринган», «Гоша Рубчинский», «Rock Star», «Проклятая печать», «Суицид» և բոնուս երգ՝ «Бездельник»: Ինքը՝ արտիստը իր դեբյուտը բնութագրել է որպես «դեռահասի մտքեր»։


=== 2016․ «Гоша Рубчинский» և առաջին հաջողություն ===
Առաջին անգամ Դրյոմինի մասին սկսել են խոսել «Гоша Рубчинский» երգի տեսահոլովակից հետո, որի բյուջեն կազմել է 200 ռուբլի։ Ռեփերի մասին նշումներ են հայտնվել նորաձևության և ոճի մասին այնպիսի անգլալեզու պարբերականներում ինչպիսիք են Highsnobiety-ն և Hypebeast-ը։ Ռեփերը խոստովանել է ավելի ուշ, որ նա նախապես իմացել է, որ երգը կդառնա գոնե տեղական հիթ, և գրել է այն, «հայփի ալիքին միանալու» համար։
2016 թվականի մարտի 7-ին թողարկել է մինի ալբոմ Vlone (5 երգ), 9 Հունիս-Mayhem (3 երգ), 25 Հուլիս-Playboy (4 երգ)։


=== 2017․ «Бургер» և ստուդիական ալբոմներ ===
2017 թվականի հունվարի 13-ին կայացել է Revenge մինի-ալբոմի թողարկումը (8 երգ)։
2017 թվականի ապրիլի 8-ին Իվանն իր 20-ամյակի կապակցությամբ թողարկում է Hate Love ստուդիական ալբոմը, որը բաղկացած է 17 երգերից, որոնցից մեկը բոնուսային է։ «Лиза» երգում օգտագործվել է Squirrel Flower խմբի «Conditions» կոմպոզիցիայից չարտոնագրված սեմփլը, որի պատճառով ալբոմի երրորդ երգը հետագայում հանվել է։ Այս ալբոմում Face-ն առաջին անգամ փորձեր է անում արտահայտել իր անձնական դիրքորոշումը։ «Твоя тёплая постель» երգում Իվանը դատապարտում է այն մարդկանց, որոնց ոչ մի բան չի հուզում, բացի իրենց գոյությունից չորս պատերի արանքում, իսկ «Я нормальный» երգում երգիծաբանորեն իր վրա է փորձում միջին դասի մենեջերի դերը, որն «ընդունակ չէ արարքների և ապրում է ուրիշի խելքով»։ Առանձին քննարկումների է արժանի «Я нормальный» երգը, որտեղ ռեփերը նկարագրում է իր բարեկեցությունը շատ ինքնատիպ ձևով։
Հենց Revenge-ի և Hate Love-ի թողարկումից հետո FACE-ը լայն ճանաչում է ստացել երիտասարդության շրջանում։
Ռեփերի շատ երգերում հանդիպում է Լիզա անունը։ Դա մի աղջիկ է, որի վրա Դրյոմինն անպատասխան սիրահարված էր դպրոցական տարիներին։ Ներկայումս այդ աղջիկն աշխատում է որպես ճարտարապետ։ Նրա դեմքը պատկերված է արտիստի մեծ նորամուտի շապիկին։
2017 թվականի օգոստոսին FACE-ը ներկայացրել է իր առաջին պրոֆեսիոնալ «Бургер» տեսահոլովակը։
2017 թվականի սեպտեմբերի 10-ին տեղի է ունեցել No Love ալբոմի պրեմիերան, որի ձայնագրությունը ՎԿ-ում հավաքել է 14,3 միլիոլն դիտում, 378 հազար լայք և 35 հազար ռեփոստ։ Այն 9 երգ և մեկ բոնուսային թրեք է ներառել։ Իվանը նկարագրում է իր երկրորդ ալբոմը՝ ասելով, որ «դա խորը դեպրեսիայի մեջ մարդու մտքերն են․․․ երգեր, որոնք մակերեսորեն թվում են ուրախ բենգերներ, բայց իրականում պարզապես արտացոլում են դեպրեսիայով տառապող մարդու կյանքի այն մասը, որի ժամանակ նա քայլում է և բոլորին հատուկ ժպտում»: Ինչպես Hate Love-ը, No Love-ը նույնպես գրվել է մեկ շաբաթվա ընթացքում, իսկ վերջնական տեսքի է հասցվել է երկու շաբաթվա ընթացքում։
Սեպտեմբերի 22-ին FACE-ը մեկնել է շրջագայության, որի ընթացքում 39 համերգ է տվել 38 տարբեր քաղաքներում։
2017 թվականի հոկտեմբերի 11-ին հարցազրույց է տվել Յուրի Դուդին «вДудь» հաղորդման շրջանակներում։


=== 2018․ «Пути неисповедимы» ===
2018 թվականի հունվարի 17-ին հայտարարել Է Public Enemy աշխատանքային անվանբ ալբոմը։
Հունիսի 22-ին Իվան Դրյոմինը հայտարարել է, որ գնում է բանակ, սակայն ավելի ուշ հայտնի է դարձել, որ դա այդպես չէ։ Իր հայտարարությունից մի քանի օր անց ռեփերը հայտարարել է շրջագայության մասին Ռուսաստանի և Ուկրաինայի 24 քաղաքներում։
Սեպտեմբերի 2-ին արտիստը թողարկել է «Пути неисповедимы» սուր սոցիալական ալբոմը։ Ինչպես պատմել է Face-ն ալբոմի մասին, նրան պետք էր «հոգուց հանել մանկական վնասվածքների բեռը», և որ նա հպարտ է իր նոր ալբոմով։ Ալբոմում ներառվել է 8 թրեպ երգ՝ օրենքի, բանտի, ազատության և Աստծո մասին։
Ուղիղ մեկ ամիս անց՝ հոկտեմբերի 2-ին, արտիստի ՎԿ-ի համայնքում հաղորդվել է, որ աշնանը նախատեսված շրջագայությունն ամբողջությամբ չեղյալ է հայտարարվել, պատճառները չեն նշվել։ Հոկտեմբերի 4-ին «Варламов.ру» կայքում տեղեկություն է տարածվել, որ չեղարկումը տեղի է ունեցել միջոցառման տոմսերի ցածր վաճառքի պատճառով, ինչի մասին իբր պատմել է երաժշտին մտերիմ մարդը։ Շրջագայության կազմակերպմամբ զբաղվել է OutCon թիմը, որը համագործակցում է նաև Մոնետոչկայի, Խասկիի և Դանիլա Պոպերեչնու հետ։ JBC Promotion պրոմոխմբի համահիմնադիր Բորիս Ելատոմցևը պատմել է, որ OutCon-ի վաճառքների վերաբերյալ իր գործընկերոջ տվյալներով՝ տոմսերը վատ չեն տարածվել և նույնիսկ մոտեցել են սոլդ-աութի, այդ պատճառով էլ շրջաջայությունից հրաժարվելը զգալի վնասներ է պատճառել կազմակերպիչներին։ OutCon-ի հիմնադիր Եվգենի Կրամարն ավելացրել է, որ Իվանի շրջապատից ոչ մեկը ծանոթ չէ Վառլամովին, որպեսզի նրան ինչ-որ բան պատմի, և որ թիմը նույնիսկ կմեկներ վնասով աշխատող շրջագայության։


=== 2019․ Slime և 12 ===
2019 թվականի փետրվարի 1-ին Face-ը թողարկել է իր առաջին՝ Slime միքսթեյփը։ Թողարկման աջակցության համար թողարկվել են այնպիսի տեսահոլովակներ, ինչպիսիք են «Woof»-ը և «Мой калашников»-ը։ Ձայնասկավառակի մեջ ներառվել է 9 մեծամասամբ թրեպ երգ։
Փետրվարի 12-ին Իվանը սաունդթրեք է թողարկել Միխայիլ Իդովի «Հումորիստ» ֆիլմի համար։ Երգը հայտնվել է ֆիլմի եզրափակիչ վերնագրերում։ Ռեժիսորը պատմել է, որ Face-ի «Пути неисповедимы» ալբոմին ծանոթանալուց հետո հայտնաբերել է «հստակ կապ» դերասանի և ֆիլմի գլխավոր հերոսի միջև. «և Face-, և Բորիս Արկադևը մարդիկ են, որոնցից հանդիսատեսը, այսպես ասենք, հասարակ զվարճանքներ է սպասում, բայց երկուսն էլ արագ հոգնում են ծաղրածու լինելուց և փորձում են խոսել այն մասին, թե ինչն է նրանց իսկապես հուզում»: «Юморист» համանուն կոմպոզիցիան ռեփերն ինքնուրույն է որոշել ձայնագրել՝ ֆիլմը դիտելուց հետո։
2019 թվականի հոկտեմբերի 1-ին FACE-ը թողարկել է իր չորրորդ՝ «12» ստուդիական ալբոմը։ Ալբոմը պարունակում է 10 անհատական ստեղծագործություն՝ նվիրված իր մանկության խնդիրներին, ներկա ժամանակին և պետության ու իրավապահների փոխհարաբերություններին ժողովրդի հետ։


== Անձնական կյանք ==
Հանդիպում է տեսաբլոգեր Մարյանա Ռոյի հետ։ Նրա հայրը՝ Տիմոֆեյ Դրյոմինը, 2019 թվականին նույնպես դարձել է տեսաբլոգեր։


== Սկանդալներ ==
2017 թվականի աշնանային համերգների ժամանակ Մինսկում Face-ի համերգը չեղյալ է հայտարարվել Գլխավոր դատախազության կողմից, սակայն որոշ ժամանակ անց տեղեկություն է հայտնվել, որ Գլխավոր դատախազությունը «ֆորմալ» թույլատրել է արտիստին ելույթ ունենալ՝ այն պայմանով, որ նա չի օգտագործի ոչ նորմատիվային բառապաշար։ Face-ին չի հաջողվել ելույթ ունենալ Բելառուսում, քանի որ համերգային հարթակն այդ օրը փակվել է իբր տեխնիկական պատճառներով։
Իվանի գործունեության մասին բացասաբար են արտահայտվել նրա համաքաղաքացիներ i61-ը և Boulevard Depo-ն։


== Սկավառակագրություն ==


=== Ստուդիական ալբոմներ2017 — Hate Love ===
2017 — No Love
2018 — Пути неисповедимы
2019 — 12
2021 — Искренний


=== Միքսթեյփեր2017 — Revenge ===
2019 — Slime


=== Սինգլներ ===
2015 — «Веб-панк»
2015 — «Саб-Зиро (Freestyle)»
2015 — «Kanji»
2015 — «Mask» (Heartsnow-ի հետ համատեղ)
2015 — «Murder» (DJ Smokey-ի հետ համատեղ)
2015 — «All Good»
2015 — «Кот»
2016 — «Skate»
2016 — «Baby Face»
2016 — «Vlone» (ObrazKobra-ի հետ համատեղ)
2016 — «Flatrave» (Heartsnow-ի հետ համատեղ)
2016 — «Blazer»
2016 — «Megan Fox» (Enique)
2016 — «Payback»
2016 — «Vans»


==== Որպես հրավիրված արտիստ ====
2016 — Heartsnow — «Они нас знают», «Alcohol» (Dance Macabre)
2017 — Yanix — «Флоу» («Шоу улиц гетто 2.5»)
2018 — Пашка — «Пашка» (как Lil Thot)
2018 — Yanix — «Верить» («Пока трэп не разлучит нас»)


=== Տեսագրություն ===
2016 — «Гоша Рубчинский»
2016 — «Megan Fox» (Enique-ի հետ համատեղ)
2016 — «Бляяя Фэйс вот ты флексишь»
2017 — «Мне похуй»
2017 — «Бургер»
2018 — «Я роняю запад»
2019 — «Woof»
2019 — «Мой калашников»
2019 — «Юморист (Original Motion Picture Soundtrack)»
2019 — «Спасательный круг»
2020 — «Просто»


== Ֆիլմագրություն ==


== Համերգային շրջագայություններ ==
2017 - Hate Love Tour
2017 - Kill Your Friends Tour
2018 - «Тур 2018» (Չեղարկվեց)
2019 - Love vs War Tour


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Ալեքսանդր Գորբաչով (2018-09-24)։ ««Россия — это один большой мем». Ռեփեր FACE-ը նոր ալբոմի, Պուտինի, Նավալնու, Օքսիմիրոնի, արտագաղթի և Աստծո հետ հարաբերությունների մասին»։ Meduza։ Վերցված է 2018-09-27 
Անդրեյ Նադաշկովսկի (2017-12-04)։ «Face-ի հետ անիվների վրա»։ the-flow.ru։ Վերցված է 2018-09-27